***The Great Northfield Minnesota Raid*** (sh. *Veliki prepad na Northfield u Minnesoti*), u Jugoslaviji prikazan kao ***Banda Colea Youngera i Jesseja Jamesa***, je američki vestern film snimljen 1972. godine u režiji Philipa Kaufmana. Radnja se temelji na stvarnim događajima, odnosno prikazuje aktivnosti bande James-Younger, grupe bivših južnjačkih gerilaca koja je godinama nakon završetka američkog građanskog rata izvodila pljačke banaka, vlakova i poštanskih kočija na Srednjem zapadu. Protagonist, koga tumači Cliff Robertson, je Cole Younger, jedan od njenih vođa koji je prethodno prihvatio ponudu o amnestiji, ali pod pritiskom Pinkertonovih agenata na kraju odlučuje izvesti pljačku banke u gradu Northfield u državi Minnesota, a koja će se na kraju pretvoriti u jedan od najspektakularnijih događaja u historiji Divljeg Zapada.

Kaufmanu je *The Great Northfield Minnesota Raid* predstavljao prvi film napravljen za jedan veliki hollyoowdski studio. Za njega se pripremao pažljivo studirajući historijske materijale. Iako se u potpunosti nije držao činjenica, u velikoj mjeri je predstavljao "dekonstrukciju" dotadašnjih mitova o Divljem zapadu, odnosno u tome se oslanjao tada u Hollywoodu popularni trend tzv. revizionističkog vesterna. Kaufman je, sa druge strane, zbivanja nastojao prikazati i sa velikom dozom crnog humora i ironije. Zato je slabo poznati i u popularnoj kulturi obično ignorirani Cole Younger prikazan kao pravi "mozak" bande, dok je njegov suučesnik Jesse James, dotada u hollywoodskim i drugim vesternima slavljen kao svojevrsni narodni junak, u izvedbi Roberta Duvalla prikazan kao krvoločni i ne previše "bistri" psihopat.

*The Great Northfield Minnesota Raid* je postigao veliki uspjeh, a Kaufman se nametnuo kao jedan od autora tzv. Novog Hollywooda. Deceniju kasnije je jugoslavenski sineast Branko Baletić upravo Kaufmanovo ostvarenje navodio kao uzor za svoju popularnu filmsku komediju *Balkan ekspres*.

Uloge
-----

* Cliff Robertson ... Cole Younger
* Robert Duvall ... Jesse James
* Luke Askew ... Jim Younger
* R.G. Armstrong ... Clell Miller
* Dana Elcar ... Allen
* Donald Moffat ... Manning
* John Pearce ... Frank James
* Matt Clark ... Bob Younger
* Wayne Sutherlin ... Charley Pitts
* Robert H. Harris ... Wilcox
* Jack Manning ... Heywood
* Elisha Cook Jr. ... Bunker (kao Elisha Cook)
* Royal Dano ... Gustavson
* Mary-Robin Redd ... Kate
* William Callaway ... Kalipist (as Bill Calloway)
* Valda Hansen ... Gola djevojka (kao Valda J. Johnson)
* Jennifer Gan ... Abbie (nenavedena na špici)

Vanjske veze
------------

* *The Great Northfield Minnesota Raid* na IMDb-u (`en`)
* *The Great Northfield Minnesota Raid* na filmskoj bazi podataka TCM
* *The Great Northfield Minnesota Raid* na AllMovie-u (`en`)

| * p
* r
* u
Filmovi koje je režirao Philip Kaufman |
| --- |
| 1960-e | 
* *Goldstein* (1965)
* *Fearless Frank* (1967)

 |
| 1970-e | 
* *The Great Northfield Minnesota Raid* (1972)
* *The White Dawn* (1974)
* *Invasion of the Body Snatchers* (1978)
* *The Wanderers* (1979)

 |
| 1980-e | 
* *The Right Stuff* (1983)
* *The Unbearable Lightness of Being* (1988)

 |
| 1990-e | 
* *Henry & June* (1990)
* *Rising Sun* (1993)

 |
| 2000-e | 
* *Quills* (2000)
* *Twisted* (2004)

 |
| 2010-e | 
* *Hemingway & Gellhorn* (2012)

 |